gl gl gl es en gl gl ast es pt es gl gl gl gl en ast gl gl es en gl en it fr gl es gl gl gl es pt en en en gl gl gl gl gl gl gl gl gl gl gl gl gl gl gl gl nl es pt en en en gl gl gl gl pt gl pt gl pt gl pt gl pt gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
"Priman os intereses dunha empresa sobre a saúde das e dos veciños" - Nós Televisión
Entregan algo máis de 200 sinaturas contra o vertedoiro descontrolado de Miramontes
A Plataforma de Afectados Polo Vertedoiro de Santiago de Compostela – Miramontes vén de rexistrar unha denuncia ante a Dirección Xeral de Calidade Ambiental e Cambio Climático, asinada por máis de 200 veciños das aldeas próximas á canteira de Miramontes, polos continuos episodios de cheiros nauseabundos procedentes do vertedoiro situado na canteira. No escrito os veciños solicitan a realización de inspeccións e actuacións ambientais e sanitarias que poñan fin a esta situación de inhabitabilidade insoportable e moi inxusta, que a Administración non pode permitir de acordo cos principios da Lei de Residuos.
A denuncia colectiva de hoxe ven a sumarse ás máis de 200 denuncias individuais presentadas nos últimos meses, así como ás frecuentes chamadas telefónicas á policía para denunciar os episodios de cheiros.
A inhalación continua dos gases do vertedoiro ademais de causar graves molestias na vida diaria da poboación próxima, pode estar poñendo en perigo a saúde dos veciños e dos propios traballadores do vertedoiro, pola posible presenza de compoñentes tóxicos. Ata agora as afeccións sobre a saúde limitáronse a cefaleas, malestar de garganta e dificultade para respirar, proído na pel, náuseas, … Sen embargo as e os veciños consideran que estes síntomas poderían derivar, ao longo prazo, noutras enfermidades máis serias.
Críticas contra a xestión da Xunta de Galicia
A Plataforma veciñal quere expresar a súa desconformidade coa actuación da Consellería de Medio Ambiente e Ordenación do Territorio neste asunto. Pese ás múltiples irregularidades detectadas nas inspeccións, que apuntan diversos incumprimentos da Orde que regula a xestión de vertedoiros en Galicia, non se impuxo ningunha sanción á empresa, limitándose a esixir medidas correctoras dos cheiros que, a todas luces, son insuficientes. A Plataforma, tras estudar a documentación e consultar con técnicos, considera que o vertedoiro non está funcionando de acordo á súa autorización e ao seu propio proxecto construtivo.
Este vertedoiro está autorizado para albergar residuos industriais non biodegradables, cunha produción estimada de gases pouco significativa (segundo o seu propio proxecto). Pola contra, de acordo co sinalado nas inspeccións, está a funcionar como un vertedoiro asimilable a un vertedoiro de residuos sólidos urbanos pola porcentaxe de materia orgánica que está entrando. Este cambio de uso respecto ao proxecto construtivo, que explica os continuos cheiros pola descomposición da materia biodegradable que entra en exceso, podería implicar deficiencias no sistema de desgasificación e comprometer incluso a seguridade do propio vertedoiro.
Dende a Plataforma queren que a pesar dos múltiples requirimentos do Concello á empresa para que regularice o tránsito dos camións, o tráfico pesado que se dirixe ao vertedoiro segue a circular impunemente por unha vía limitada a 5,5 t ante a pasividade da Garda Civil , encargada da regulación do tráfico fóra do casco urbano, que desoe incluso os propios informes remitidos polo Concello e as chamadas da veciñanza.
“Os veciños asistimos perplexos e impotentes a unha situación na que priman os intereses da empresa sobre o medio ambiente e a saúde e o benestar das persoas” denuncian hoxe a través dun comunicado. Desde a plataforma de afectadas, instan ás distintas administracións implicadas a que actúen con dilixencia dentro das súas competencias para protexer á poboación e corrixir as irregularidades no espazo natural da canteira de Miramontes.
Artigo anteriorClamor popular en Ordes contra a masificación de industrias contaminantes
Seguinte artigoConcha Fernández: “Agardamos ter a programación dos Centros Cívicos esta primeira quincena de outubro”
ARTIGOS RELACIONADOSMÁIS DO AUTOR
O Concello participará activamente no proceso xudicial de Miramontes
A veciñanza da Miramontes responde ante a nova publicidade da empresa que xestiona o vertedoiro: “Isto é un cachondeo”
O Concello mantén a súa posición contra o vertedoiro de Miramontes e clama contra a inacción da Xunta
“Hai razóns para pechar o vertedoiro e cremos que se está cometendo un delito medioambiental”
A Fiscalía abre dilixencias de investigación por un posible delito medioambiental na xestión do vertedoiro de Miramontes
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.